Diari Oficial de la Generalitat Valenciana


Sumari del DOGV 3124, del 18-11-1997 (1997/11107)

Notificació a les persones interessades de la proposta de resolució de desnonament per la no ocupació pels seus titulars com a domicili habitual i permanent. Expedient número V-DANU-97/96.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3124

Data del DOGV
:   18-11-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11103


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a les persones interessades de la proposta de resolució de desnonament per la no ocupació pels seus titulars com a domicili habitual i permanent. Expedient número V-DANU-97/96. [97/Q11371]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci es notifica, a les persones interessades que s'indiquen, la proposta de resolució de desnonament per la no ocupació pels seus titulars com a domicili habitual i permanent.
  
Vist l'expedient de desnonament administratiu per la no ocupació de l'habitatge incoat contra la següent adjudicatària:
  
Expedient: V-DANU -97/96.
  
Adjudicatària: Josefa Muñoz Galán.
  
Codi de l'habitatge: 1141516428.
  
Adreça: c/ de José Sales, bloc E, esc. 2, pta. 4.
  
Població: Algemesí.
  
Província: València.
  
Règim de cessió: accés diferit a la propietat.
  
Atés que segons consta en l'expedient instruït l'adjudicatària no destina l'habitatge a domicili habitual i permanent.
  
Atés que a través dels informes d'inspecció del patrimoni de l'Institut Valencià d'Habitatge, SA, empresa gestora del patrimoni de promoció pública de la Generalitat Valenciana i de les dades que consten en l'expedient, es dedueix la no ocupació habitual i permanent, i aquest fet és constitutiu de la causa de desnonament administratiu, segons el que disposa l'article 138 del Decret 2.114/1968, de 24 de juliol, i l'article 30 del Reial Decret 2.960/1976, de 12 de novembre.
  
Atés que, com a conseqüència de l'anterior, se us va notificar el corresponent plec de càrrecs, en el qual es feia constar que la interessada incorria en la citada causa de desnonament per la qual cosa se us requeria d'acord amb els articles 142 i 161 del Decret 2.114/1968, de 24 de juliol, perquè en el termini de 10 dies hàbils formulàreu les al·legacions i la proposta de proves que consideràveu pertinents per al vostre descàrrec.
  
Atés que la interessada no ha presentat al·legacions, o havent-les presentat, aquestes no desvirtuen la causa de l'expedient.
  
Atés que, de les actuacions practicades, resulta suficientment acreditat que l'adjudicatària no destina l'habitatge a domicili habitual i permanent.
  
Atés que, en la tramitació d'aquest expedient s'ha complit el procediment assenyalat en l'article 142 del Reglament d'Habitatges de Protecció Oficial, de 24 de juliol de 1968.
  
Vists els fets, les mencionades disposicions i les de general aplicació, es proposa al director general d'Arquitectura i Habitatge, si ho considera oportú, el següent:
  
Primer
  
Donar com a resolt el desnonament respecte de l'habitatge de referència, i s'haurà de procedir seguidament al llançament de totes les persones, els mobles i eines que pogueren estar ocupant aquesta, i es requereix la interessada per a això.
  
Segon
  
En el cas que no complisca l'anterior, es procedirà forçosament al desallotjament d'aquesta, amb la corresponent autorització judicial, per la qual cosa el llançament serà executat per l'Institut Valencià d'Habitatge, SA, que designarà les persones que hagen de dur-lo a efecte, i sol·licitaran si és necessari, l'ajuda dels agents d'autoritat.
  
Tercer
  
Que la Direcció General d'Arquitectura i Habitatge es reserva la possibilitat d'utilitzar el règim sancionador i d'execució forçosa establit en el Reial Decret 3.148/1978 i altra legislació aplicable, fins i tot la via de constrenyiment sobre els seus béns.
  
A la vista d'aquesta proposta se us concedeix un termini de 10 dies hàbils, comptadors des de la notificació, perquè pugueu al·legar tot el que considereu convenient en la vostra defensa.
  
Notifiqueu aquesta proposta de resolució a la interessada de forma legal, com estableix l'article 84.1 de la Llei 30/1992. En l'escrit d'al·legacions hauran de figurar tant les dades de l'adjudicatari o ocupant com les de l'habitatge de promoció pública.
  
València, 15 d'octubre de 1997.- La secretària d'Actuacions: Elena de Santiago. L'instructor: Pedro Lucas Matheu.
  
Diligència
  
Assessoria Jurídica de Patrimoni fa saber a la interessada la notificació de la proposta de resolució del mencionat expedient.
  
El grup 460602 correspon a la localitat d'Algemesí.
  
València, 16 d'octubre de 1997.- Assessoria Jurídica de Patrimoni: Pedro Lucas Matheu.
  
Conselleria d'Obres Públiques,
  
Urbanisme i Transports